**Huomiota herättävää tehokkuutta ja suorituskykyä; uusi 140-hevosvoimainen Ford Fiesta 1.0 litran EcoBoost on tehokkain 1.0-litrainen tuotantoauto koskaan**

* Uusi 140-hevosvoimainen Ford Fiesta 1.0 litran EcoBoost on tehokkain 1.0-litrainen tuotantoauto. Sen tehot litraa kohti ovat paremmat kuin Bugatti Veyronin tai Ferrari 458 Specialen.
* Kaksi kertaa vuoden kansainväliseksi moottoriksi valitusta 1.0 litran EcoBoost-moottorista löytyy 12 prosenttia enemmän tehoja polttoaineen kulutuksen ollessa kuitenkin 4,5 l/100 km ja CO2-päästöjen 104 g/km. Moottorin tehot ovat litraa kohti yli kaksinkertaiset edeltäjäänsä Fiesta S:ssä 10 vuotta sitten käytössä olleeseen 1.6-litraiseen 100-hevosvoimaiseen moottoriin verrattuna.
* 1.0-litraisen EcoBoost -moottorin turboahdin pyörii yli 4,000 kierrosta sekunnissa – lähes kaksi kertaa enemmän kuin vuoden 2014 F1 -kilpa-auton moottoreissa.
* Uusien 140-hevosvoimaisten Fiesta Red ja Black Edition -mallien kiihtyvyys 0-100 km/h on 9 sekuntia, huippunopeus 201 km/h ja vääntö 180 Nm (alkaen 1,400 kierroksesta).
* Uudessa 140-hevosvoimaisessa moottorissa on turboahdin, muuttuva venttiilien ajoitus ja suorasuihkutus.

**Helsinki 18.6.2014** - Fordin uusi 140-hevosvoimainen 1.0 litran EcoBoost on tehokkain 1.0-litrainen moottori, joka tarjoaa enemmän tehoja litraa kohden kuin Bugatti Veyron tai Ferrari 458 Speciale.

Kaksi kertaa vuosina 2013 ja 2012 kansainväliseksi vuoden moottoriksi valitun 1.0-litraisen EcoBoostin uusin versio tulee markkinoille uusien Ford Fiesta Red Edition ja Ford Fiesta Black Edition -mallien myötä. 140-hevosvoimainen moottori tarjoaa 12 prosenttia enemmän tehoja ja huomiota herättävää suorituskykyä yhdistettynä sporttiseen ulkonäköön.

Moottori tarjoaa myös yli kaksinkertaisesti enemmän tehoja litraa kohden kuin edeltäjänsä Fiesta S:ssä 10 vuotta sitten käytössä ollut 1.6-litrainen 100-hevosvoimainen moottori. Tehojen lisäyksestä huolimatta polttoainetaloudellisuus ja CO2-päästöt\* ovat parantuneet yli kolmanneksella; 4.5 l/100 km ja 104 g/km.

Fordin 1.0-litraisessa EcoBoost -moottorissa on turboahdin, muuttuva venttiilien ajoitus ja suoraruiskutus takaamassa suorituskykyä ja tehokkuutta.

Moottorin matalan inertian turboahdin pyörii maksimissaan 248 000 kierrosta minuutissa – yli 4000 kierrosta sekunnissa ja lähes kaksi kertaa enemmän kuin vuoden 2014 F1 -kilpa-auton moottoreissa – kehittäen 2,6 barin (38 psi) ahtopaineen.

1.0-litraisesta 125-hevosvoimaisesta EcoBoostista on saatu 140-hevosvoimainen versio tekemällä säätöjä turboahtimen ahtopaineen säätöön, venttiilien ajoitukseen, ahtoilman jäähdyttimeen ja kaasun hallintaan. Näin on saatu aikaan 180 Nm:n vääntö (1400-5000 r/min), 0-100 km/h kiihtyvyys 9 sekuntia ja 201 km/h huippunopeus, jotka löytyvät Fiesta Red ja Black Edition -malleista.

Moottorin kehitykseen on osallistunut asiantuntijoita kaikkialta Euroopasta mukaan lukien insinöörit Fordin Aachenissa ja Duntonissa sijaitsevista tutkimuskeskuksista. Moottorissa on kompakti valurautainen sylinterilohko, joka on kooltaan niin pieni, että se mahtuu lentokoneen matkustamon matkatavarahyllylle.

Moottorin sylinterinkansi on valmistettu alumiinista, johon on integroitu pakosarja, joka alentaa pakokaasujen lämpötiloja, jotta saavutetaan optimaalinen polttoaineen ja ilman suhde. Innovatiivinen vauhtipyörä ja kampiakselin hihnapyörä antavat hienostuneemman moottorin käynnin verrattuna perinteiseen 3-sylinteriseen moottoriin.

Moottorin puristussuhdetta on vähennetty erikoispinnoitetuilla männillä, matalan vastuksen männänrenkailla, matalan vastuksen kampiakselin tiivisteillä ja öljykylpyisellä jakohihnalla. Muuttuvatilavuuksinen öljypumppu räätälöi voitelun tarpeen mukaisesti ja optimoi öljypaineen parantaen ja vähentäen polttoaineenkulutusta tehokkaasti.

Tämän vuoden ensimmäisellä vuosineljänneksellä lähes 30 prosenttia Fiestan ostajista valitsi autoonsa Fordin 1.0 litran EcoBoost -moottorin, Suomessa lähes 45 prosenttia. Fiesta onkin tänä vuonna ollut myydyin pikkuauto Euroopassa kuten myös vuosina 2013 ja 2012.\*\*

Fiestan lisäksi 1.0-litraisen EcoBoost -moottorin saa yhdeksään muuhun Ford-ajoneuvoon; Focukseen, B-MAXiin, EcoSportiin, C-MAXiin ja Grand C-MAXiin, Tourneo Connectiin, Tourneo Courieriin, Transit Connectiin ja Transit Courieriin. Tänä vuonna ensiesitellään myös täysin uusi Mondeo 1.0 litran EcoBoost -moottorilla.

Uudet Ford Fiesta Red Edition ja Fiesta Black Edition -mallit 140-hevosvoimaisella EcoBoost-moottorilla tulevat myyntiin loppuvuodesta.

# # # #

\* Ilmoitetut polttoaineen kulutusluvut ja CO2-päästöarvot on mitattu Euroopan komission direktiivien (EC) 715/2007 ja (EC) 692/2008 asettamien teknisten vaatimusten mukaisesti. Polttoaineen kulutus ja CO2-päästöt on määritelty ajoneuvotyypin, ei yksittäisen auton mukaan. Käytetty testaustapa mahdollistaa vertailtavuuden eri autotyyppien ja valmistajien välillä. Polttoainetehokkuuden lisäksi ajokäyttäytymisellä sekä muilla ei-teknisillä asioilla on vaikutusta auton polttoaineen kulutuksen ja CO2-päästöjen määrittämiseen. CO2 on pääasiallisin kasvihuonekaasu, joka on syynä ilmaston lämpenemiseen. Luvut voivat erota maailman muiden alueiden luvuista johtuen alueiden eri ajosykleistä ja säännöksistä.

\*\* Perustuvat viimeisimpiin saatavilla oleviin JATO Dynamicsin tietoihin, jotka on kerännyt JATO Consult. Luvut perustuvat 30 Euroopan maasta saatuihin tietoihin. Lisätietoja osoitteesta [www.jato.com](http://www.jato.com).

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 183 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 67 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista 13 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com